CELEX: 52010PC0532
Language: mt
Date: 2010-10-01
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/024 NL/Noord Holland u Zuid Holland, Diviżjoni 58 mill-Pajjiżi l-Baxxi)

|

52010PC0532

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/024 NL/Noord Holland u Zuid Holland, Diviżjoni 58 mill-Pajjiżi l-Baxxi)  /* KUMM/2010/05302 finali */  

	[pic] | IL-KUMMISSJONI EWROPEA |Brussel 1.10.2010KUMM(2010) 532 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/024 NL/Noord Holland u Zuid Holland, Diviżjoni 58 mill-Pajjiżi l-Baxxi)MEMORANDUM TA’ SPJEGAZZJONIIl-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (EGF) sal-limitu massimu annwali ta' EUR 500 miljun u dan apparti l-intestaturi rilevanti tal-qafas finanzjarju.Ir-regoli applikabbli għall-kontribuzzjonijiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fit-30 ta' Diċembru 2009, il-Pajjiżi l-Baxxi bagħtu l-applikazzjoni EGF/2009/024 NL/ Noord Holland u Zuid Holland Diviżjoni 58, għal kontribuzzjoni finanzjarja mill-EGF, wara sensji fi tmien intrapriżi li joperaw fin-NACE Reviżjoni 2 Diviżjoni 58 (attivitajiet ta' pubblikazzjoni)[3] fiż-żewġ reġjuni NUTS II kontigwi Noord Holland (NL32) u Zuid Holland (NL33) fil-Pajjiżi l-Baxxi.Din l-applikazzjoni hija parti mill-pakkett ta' sitt applikazzjonijiiet interrelatati, li kollha kemm huma jikkonċernaw is-sensji fi tmien reġjuni NUTS II differenti fil-Pajjiżi l-Baxxi fl-intrapriżi li joperaw fis-settur tal-grafika, l-attivitajiet li huma kklassifikati taħt żewġ Diviżjonijiet NACE 2 Reviżjoni 2, jiġifieri d-Diviżjoni 18 (stampar u riproduzzjoni ta' medja rreġistrata) u Diviżjoni 58 (attivitajiet ta' pubblikazzjoni).Wara eżami fil-fond ta' din l-applikazzjoni, il-Kummissjoni kkonkludiet, b'konformità mal-Artikolu 10 tar-Regolament (KE) Nru 1927/2006, li l-kundizzjonijiet għal kontribuzzjoni finanzjarja skont dan ir-Regolament huma sodisfatti.TAQSIRA TAL-APPLIKAZZJONI U ANALIŻIDejta ewlenija:Nru ta’ referenza tal-EGF EGF/2009/024Stat Membru Il-Pajjiżi l-BaxxiArtikolu 2 (b)Intrapriżi kkonċernati 8Reġjuni NUTS II Noord Holland (NL32) u Zuid Holland (NL33)Taqsima Reviżjoni 2 tan-NACE 58 (attivitajiet ta’ pubblikazzjoni)Perjodu ta’ referenza 1/4/2009 sa 29/12/2009Data tal-bidu għas-servizzi personalizzati 1/4/2009Data tal-applikazzjoni 30/12/2009Sensji waqt il-perjodu ta' referenza: 598Ħaddiema ssensjati fil-mira tal-appoġġ 598Servizzi personalizzati: il-baġit f'EUR 3 436 000,89Nefqa għall-implimentazzjoni tal-EGF[4]: il-baġit f'EUR 143 166,70nefqa f'% għall-implimentazzjoni tal-EGF 4 %Il-baġit totali f'EUR 3 579 168Il-kontribuzzjoni tal-EGF f'EUR (65 %) 2 326 4591. L-applikazzjoni tressqet quddiem il-Kummissjoni fit-30 ta’ Diċembru 2009 u kienet supplimentata b'tagħrif addizzjonali sal-31 ta’ Mejju 2010.2. L-applikazzjoni tissodisfa l-kundizzjonijiet biex jitnieda l-EGF kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.Ir-rabta bejn is-sensji u t-tibdiliet strutturali ewlenin fix-xejriet kummerċjali dinjin minħabba l-globalizzazzjoni jew il-kriżi finanzjarja u ekonomika globali3. Sabiex jistabbilixxu r-rabta bejn is-sensji u l-kriżi finanzjarja u ekonomika globali, il-Pajjiżi l-Baxxi argumentaw li l-kriżi ekonomika rriżultat fi tnaqqis sostanzjali fid-domanda għas-settur tal-istampar u l-pubblikazzjoni. L-ordnijiet mis-setturi ekonomiċi l-oħrajn għall-materjal pubbliċitarju stampat, li jirrappreżenta 35 % tal-fatturat totali tas-settur tal-istampar u l-pubblikazzjoni, naqsu b'5,6 % bejn l-2008 u l-2009 minħabba t-tnaqqis tal-baġits għall-attivitajiet pubbliċitarji u tal-medja li ġabet magħha l-kriżi ekonomika. L-applikazzjoni tagħti bosta eżempji. Fl-industrija tal-kostruzzjoni, il-baġit għall-informazzjoni u l-pubbliċità naqas b'36,8 % wara l-bidu tal-kriżi, fis-settur finanzjarju bi 33,3 % u fl-elettroniċi tal-konsum bi 30,6 %. Barra minn hekk, il-kriżi ekonomika affettwat negattivament id-domanda għal bosta tipi ta' materjal tal-medja stampata: fl-ewwel sitt xhur tal-2009, id-domanda għall-magażins popolari naqset bi 18,2 %, għall-gazzetti b'7,5 %, għall-gazzetti kummerċjali li jitqassmu b'xejn b'16,4 % u għall-magażins professjonali b'16,5 % meta mqabbla mal-istess perjodu fl-2008.Turija tal-għadd ta’ sensji u konformità mal-kriterji tal-Artikolu 2(b)4. Il-Pajjiżi l-Baxxi ressqu din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006, li jitlob li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tan-NACE Reviżjoni 2 f'reġjun wieħed jew żewġ reġjuni kontigwi fil-livell NUTS II fi Stat Membru.5. L-applikazzjoni ssemmi 598 sensja fi tmien intrapriżi li joperaw fl-istess Diviżjoni tan-NACE Reviżjoni 2, tul il-perjodu ta' referenza ta' disa' xhur mill-1 ta' April 2009 sad-29 ta' Diċembru 2009, li jinsabu kollha fir-reġjuni NUTS II kontigwi Noord Holland (NL32) u Zuid Holland (NL33). Tletin sensja ġew ikkalkolati skont l-ewwel inċiż u 568 sensja skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevista ta’ dawk is-sensji6. L-awtortitajiet Olandiżi jsostnu li l-kriżi finanzjarja u ekonomika u l-impatt tagħha fuq is-settur ma setgħux ikunu previsti. L-applikazzjoni tgħid li qabel il-kriżi l-industrija tal-istampar u l-pubblikazzjoni fil-Pajjiżi l-Baxxi għaddiet minn proċess ta' ristrutturazzjoni li sewa ħafna flus sabiex jibqa' teknikament kompetittiv mal-intrapriżi minn barra l-UE, b'mod partikolari fit-Turkija, iċ-Ċina u l-Indja. Is-settur inbidel minn wieħed minn industrija mmexxija mid-domanda għal waħda orjentata lejn il-provvista. Il-kriżi attwali ġġib magħha r-riskju li tikkanċella l-benefiċċji tal-investimenti u l-isforzi qawwija li għamel is-settur.Identifikazzjoni tal-intrapriżi li taw is-sensji u l-ħaddiema fil-mira tal-għajnuna7. L-applikazzjoni ssemmi total ta' 598 sensja li kollha kemm huma huma fil-mira tal-għajnuna, fit-tmien intrapriżi li ġejjin:Intrapriżi u għadd ta' sensji |Audax Publishing BV, Amsterdam | 11 | TMG distributie BV, Amsterdam | 337 |Keesing Nederland BV, Amsterdam | 1 | Kluwer BV Uitgeverij vestiging Alphen, Deventer | 12 |PCM uitgevers BV, Amsterdam | 27 | Uitgeverij Lakerveld BV, Wateringen | 2 |Reed Business BV, Amsterdam | 172 | Sanoma Uitgevers, Hoofddorp | 36 |Total ta' intrapriżi: 8 | Total ta' sensji: 598 |8. It-tqassim tal-ħaddiema fil-mira huwa kif ġej:Kategorija Għadd PerċentwaliIrġiel 389 65Nisa 209 35Ċittadini tal-UE 562 94Ċittadini minn barra l-UE 36 615 sa 24 sena 108 1825 sa 54 sena 329 5555 sa 64 sena 149 25’Il fuq minn 65 sena 12 2Hemm 24 ħaddiem (4 %) bi problema tas-saħħa fit-tul jew b'diżabilità inklużi fil-kategoriji ta' hawn fuq.9. F'termini ta' kategoriji professjonali jitqassmu kif ġej:Kategorija Għadd PerċentwaliManiġer 42 7Professjonisti 119 20Tekniċi 126 21Ħaddiema ta' appoġġ klerikali 72 12Ħaddiema fil-bejgħ u s-servizzi 72 12Operaturi u muntaturi fl-impjanti u tal-magni 167 2810. Skont l-Artikolu 7 tar-Regolament (KE) Nru 1927/2006, il-Pajjiżi l-Baxxi kkonfermaw li ġiet applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni, u li din se tkompli tapplika matul l-istadji varji tal-implimentazzjoni tal-EGF u, b'mod partikolari, għall-aċċess għalih.Deskrizzjoni tat-territorju kkonċernat u l-awtoritajiet u l-partijiet interessati tiegħu:11. It-territorju kkonċernat ikopri l-provinċji ta' Noord Holland u Zuid Holland. Iż-żewġ provinċji jagħmlu parti mir-Randstad, l-iktar żona b'popolazzjoni densa fil-Pajjiżi l-Baxxi. Noord Holland hija kkonċernata wkoll mis-sensji koperti mill-applikazzjoni EGF/2009/026 NL/Noord Holland u Utrecht Diviżjoni 18, filwaqt li Zuid Holland hija kkonċernata mis-sensji koperti mill-applikazzjoni EGF/2009/027 NL/Noord Brabant u Zuid Holland Diviżjoni 18, li t-tnejn li huma jirrelataw mal-attivitajiet ta' stampar (NACE Reviżjoni 2 Diviżjoni 18) tal-industrija tal-grafika. Il-konurbazzjonijiet bl-ogħla konċentrazzjoni ta' intrapriżi fis-settur tal-grafika huma Amsterdam, Den Haag, Rotterdam, Leiden, Rijswijk u Alphen.12. L-awtoritajiet ewlenin ikkonċernati huma l-Ministeru għall-Affarijiet Soċjali u l-Fond ta' Taħriġ għas-settur tal-grafika u l-medja (A&O Fonds Grafimedia) b'ordni tal-Kunsill għall-konsultazzjoni fis-settur tal-grafika u l-medja. Partijiet interessati rilevanti oħra huma l-Istitut għall-industrija kreattiva (GOC), l-organizzazzjoni responsabbli għall-benefiċċji (UWV werkbedrijf), ċentri ta' mobilità UWV Amsterdam, Haaglanden, l-organizzazzjoni għall-SMEs (MKB-ondernemingen), iċ-ċentri ta' taħriġ reġjonali Amsterdam, Mondriaan, Zadkine, il-muniċipalitajiet Amsterdam, Rotterdam, Den Haag, u l-għaqdiet tal-imsieħba soċjali: FNV Kiem (trejdjunjin), CNV Media (trejdjunjin), KVGO (għaqda ta' min iħaddem) għad-distrett ta' Leiden, Haarlem, Amsterdam, Den Haag, NUV (għaqda ta' min iħaddem).L-impatt mistenni tas-sensji fir-rigward tal-impjiegi lokali, reġjonali jew nazzjonali13. L-awtoritajiet Olandiżi jsostnu li s-sensji fis-settur tal-grafika se jiggravaw is-sitwazzjoni tal-qgħad, li diġà ddeterjorat minħabba l-kriżi ekonomika u finanzjarja. Fil-provinċja ta' Noord Holland, li hija wkoll milquta mis-sensji koperti mill-applikazzjoni EGF/2009/026 NL/Noord Holland u Utrecht Diviżjoni 18, ir-rata tal-qgħad żdiedet minn 5,7 % f'Ottubru 2008 għal 6,5 % f'Ottubru 2009. Għal Zuid Holland, li hija wkoll milquta mis-sensji koperti mill-applikazzjoni EGF/2009/027 NL/Noord Brabant u Zuid Holland Diviżjoni 18, din ir-rata żdiedet minn 5,4 % għal 6,4 % tul l-istess perjodu. L-għadd ta' persuni jfittxu xogħol żdied b'10,1 % bejn Frar 2009 u Frar 2010 f'Noord Holland, f'Zuid Holland iż-żieda kienet ta' 16,1 % għall-istess perjodu. L-applikant jirreferi ulterjorment għall-fatt li fis-settur tal-grafika hemm proporzjon relattivament għoli fil-gruppi iktar avvanzati fl-età fejn il-qgħad huwa għoli ħafna fiż-żewġ provinċji kkunsidrati.Pakkett ikkoordinat ta' servizzi personalizzati li jridu jiġu ffinanzjati u rendikont tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali14. Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett koordinat ta’ servizzi personalizzati mmirati lejn l-integrazzjoni mill-ġdid tal-ħaddiema fis-suq tax-xogħol. Dawn se jiġu offruti lill-ħaddiema li ngħataw is-sensja permezz ta' ċentru ta' mobilità, imsejjaħ C3: Ċentru Karrieri Kreattivi (Centrum Creatieve Carrières).Attivitajiet ta' tħejjija-  Akkoljiment u reġistrazzjoni: ikopri intervista inizjali sabiex il-ħaddiem li ngħata sensja jiġi rreġistrat u biex jiġu identifikati l-aktar tipi ta' miżuri adatti.-  Informazzjoni u helpdesk: għandu x'jaqsam ma' laqgħat kollettivi u funzjoni ta' helpdesk biex tiġi pprovduta informazzjoni rigward il-miżuri disponibbli lill-ħaddiema li ngħataw is-sensja.Akkompanjament-  Akkompanjament minn impjieg għal ieħor ikopri programm individwalizzat inkluż il-monitoraġġ, it-twaqqif ta' karriera u pjan ta' azzjoni vokazzjonali u mentoring għal żmien qasir fil-post tax-xogħol il-ġdid.-  Rikollokament: jipprova jagħti appoġġ attiv lil ħaddiema li ngħataw sensja fl-esplorazzjoni tagħhom ta' opportunitajiet ġodda tax-xogħol.-  Taħriġ għall-applikazzjoni: ikopri l-analiżi ta' postijiet tax-xogħol disponibbli, appoġġ għall-abbozzar ta' CV u ittra ta' applikazzjoni u tħejjija għal intervisti għal impjieg.-  Akkompanjament lejn il-ħolqien ta' negozju: ifittex li jgħin lill-ħaddiema li ngħataw is-sensja li qed jaħsbu biex joħolqu n-negozju tagħhom stess. Dan ikopri l-għoti ta' pariri legali, għajnuna għall-elaborazzjoni ta' pjan għan-negozju, appoġġ għar-rekwiżiti amministrattivi.Taħriġ-  Taħriġ u taħriġ mill-ġdid: ikopri taħriġ vokazzjonali, ħiliet soċjali u ta' tmexxija u tekniki speċifiċi ta' taħriġ mill-ġdid tal-ħaddiema li t-taħriġ tekniku tagħhom sar obsolet.-  Rikonoxximent ta' esperjenzi preċedenti: ikopri l-valutazzjoni ta' għarfien u esperjenza preċedenti ta' kull ħaddiem individwali kif ukoll l-identifikazzjoni ta' oqsma fejn ikun meħtieġ taħriġ ulterjuri.15. L-infiq għall-implimentazzjoni tal-EGF, li huwa inkluż fl-applikazzjoni skont l-Artikolu 3 tar-Regolament (KE) Nru 1927/2006, ikopri attivitajiet ta' ġestjoni u kontroll kif ukoll informazzjoni u pubbliċità.16. Is-servizzi personalizzati ppreżentati mill-awtoritajiet Olandiżi huma miżuri attivi fis-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Olandiżi jistmaw il-prezz totali ta' dawn is-servizzi għal EUR 3 436 000,89 u l-infiq fuq l-implimentazzjoni tal-EGF għal EUR 143 166,70 (= 4 % tal-ammont totali). Il-kontribut totali mitlub mill-EGF huwa ta' EUR 2 326 459 (65 % tal-ispejjeż totali).Azzjonijiet | Għadd stmat ta' ħaddiema fil-mira | Spiża stmata għal kull ħaddiem fil-mira (f'EUR) | L-ispejjeż totali (EGF u kofinanzjament nazzjonali) (f'EUR) * |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |1. Attivitajiet preparatorji 1.1. Akkoljiment u reġistrazzjoni (intake en registratie) | 598 | 193,07 | 115 456,32 |1.2. Informazzjoni u helpdesk (voorlichting en helpdesk) | 598 | 85,81 | 51 313,92 |2. Akkompanjament 2.1. Akkompanjament minn impjieg għal ieħor (werk naar werk begeleiding) | 248 | 3 465,62 | 859 474,70 |2.2. Rikollokament | 243 | 4 465,44 | 1 085 102,78 |2.3. Taħriġ għall-applikazzjoni (solicitatietraining) | 309 | 1 415,22 | 437 302,55 |2.4. Akkompanjament lejn il-ħolqien ta' negozju (begeleiding eigen onderneming) | 31 | 5 264,18 | 163 189,72 |3. Taħriġ 3.1. Taħriġ u taħriġ mill-ġdid (opleiding en omscholing) | 195 | 2 488,45 | 485 248,09 |3.2. Rikonoxximent ta' esperjenzi preċedenti (erkenning verworven competenties) | 172 | 1 389,03 | 238 912,82 |Subtotal tas-servizzi personalizzati | 3 436 000,89 |Spiża fuq l-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Ġestjoni | 35 791,68 |Tagħrif u pubbliċità | 35 791,68 |Attivitajiet ta' kontroll | 71 583,35 |Subtotal tan-nefqa għall-implimentazzjoni tal-EGF | 143 166,70 |Stima totali tal-ispejjeż | 3 579 168 |Kontribuzzjoni tal-EGF (65 % tal-ispejjeż totali) | 2 326 459 |* It-totali ma jaqblux minħabba li ntużaw ċifri tondi17. Il-Pajjiżi l-Baxxi jikkonfermaw li l-miżuri deskritti hawn fuq huma kumplimentari b'azzjonijiet iffinanzjati mill-Fondi Strutturali, b'mod partikolari b'għadd ta' proġetti ta' taħriġ tal-FSE għall-ħaddiema fis-settur tal-grafika, li jikkoinċidu fl-istess żmien tal-perjodu ta' implimentazzjoni tal-EGF. L-awtorità ta' ġestjoni għall-EGF, li hija wkoll l-awtorità ta' ġestjoni għall-FSE daħħlet fis-seħħ il-proċeduri ta' kontroll neċessarji biex jiġi eliminat kwalunkwe riskju ta' finanzjament doppju.Id-data/i meta nbdew jew huwa maħsub li jinbdew servizzi personalizzati għall-ħaddiema affettwati18. Fil-1 ta’ April 2009, il-Pajjiżi l-Baxxi bdew is-servizzi personalizzati għall-ħaddiema affettwati inklużi fil-pakkett ikkoordinat propost lill-EGF għall-kofinanzjament. Din id-data għalhekk tirrappreżenta l-bidu tal-perjodu ta' eliġibilità għal kull għajnuna li tista' tingħata mill-EGF.Il-proċeduri għall-konsultazzjoni mal-imsieħba soċjali19. L-imsieħba soċjali ġew ikkonsultati permezz tal-Fond tas-Suq tax-Xogħol u tat-Taħriġ għas-settur tal-grafika u l-medja (Arbeids & Opleidingsfonds Grafimedia branche), li fid-dawl tal-kriżi qablu dwar il-ħolqien ta' ċentru għall-mobilità għas-settur li jismu C3 (Centrum Creatieve Carrières). L-għan ta' dan iċ-ċentru ta' mobilità huwa li jikkoordina l-bosta miżuri attivi tas-suq tax-xogħol wara konsultazzjoni mal-imsieħba soċjali.20. L-awtoritajiet Olandiżi kkonfermaw li r-rekwiżiti stipulati fil-leġiżlazzjoni nazzjonali u Komunitarja dwar is-sensji kollettivi ġew sodisfatti.Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi21. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Olandiżi fl-applikazzjoni tagħhom:-  ikkonfermaw li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi;-  urew li l-azzjonijiet jipprovdu appoġġ għal ħaddiema individwali u m’għandhomx jintużaw għar-ristrutturazzjoni ta' kumpaniji jew setturi;-  ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji Komunitarji oħra.Is-sistemi ta’ ġestjoni u kontroll22. Il-Pajjiżi l-Baxxi nnotifikaw lill-Kummissjoni li l-kontribuzzjoni finanzjarja se tkun ġestita u kkontrollata mill-istess entitajiet li jiġġestixxu u jikkontrollaw il-finanzjament tal-Fond Soċjali Ewropew (FSE) fil-Pajjiżi l-Baxxi. L-Aġenzija għall-Affarijiet Soċjali u l-Impjiegi (Agentschap SZW) se tkun l-entità intermedja għall-awtorità ta' ġestjoni.Finanzjament23. Fuq il-bażi tal-applikazzjoni mill-Pajjiżi l-Baxxi, il-kontribuzzjoni proposta mill-EGF għall-pakkett ikkoordinat tas-servizzi personalizzati hija ta' EUR 2 326 459, li tirrappreżenta 65 % tal-ispiża totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-Pajjiżi l-Baxxi.24. Minħabba l-ammont massimu possibbli ta' kontribut finanzjarju mill-EGF stabbilit skont l-Artikolu 10(1) tar-Regolament (KE) Nru 1927/2006, kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li tuża l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.25. L-ammont ta' kontribut finanzjarju propost jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006.26. Bit-tressiq ta' din il-proposta sabiex jiġi użat l-EGF, il-Kummissjoni qed tagħti bidu għall-proċedura trijaloga ssimplifikata, kif jitlob il-Punt 28 tal-Ftehim Interistituzzjonali tas-17 ta' Mejju 2006, bil-għan li jsir il-ftehim taż-żewġ fergħat tal-awtorità baġitarja dwar il-ħtieġa li jintuża l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, tissejjaħ laqgħa formali tat-trijalogu.27. B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' pagamenti speċifiċi, kif meħtieġ mill-Punt 28 tal-Ftehim Interistituzzjonali tas-17 ta' Mejju 2006.Sors ta' approprjazzjonijiet ta' pagamenti28. Fl-istat attwali ta' implimentazzjoni, huwa prevedibbli li l-approprjazzjonijiet ta' pagament disponibbli fl-2010 skont il-linja tal-baġit 01.0404 " Programm Qafas ta' Kompetittività u Innovazzjoni - Programm ta' intraprenditorija u innovazzjoni" mhux se jintużaw għal kollox din is-sena.29. Din il-linja tkopri n-nefqa relatata mal-implimentazzjoni tal-istrument finanzjarju ta' dan il-programm, bl-għan ewlieni tagħha jkun li tiffaċilita l-aċċess għall-finanzi mill-SMEs. Hemm ftit taż-żmien bejn it-trasferimenti lejn il-kontijiet fiduċjarji amministrati mill-Fond Ewropew għall-Investiment u l-ħlas lill-benefiċjarji. Il-kriżi finanzjarja għandha effett maġġuri fuq il-previżjonijiet fir-rigward tal-ħlasijiet għall-2010. Minħabba f'hekk, sabiex jiġu evitati bilanċi eċċessivi dwar il-kontijiet fiduċjarji, il-metodoloġija għall-kalkolu tal-approprjazzjonijiet ta' pagament ġiet riveduta, filwaqt li ttieħed kont tal-ħlasijiet mistennija. L-ammont ta' EUR 2 326 459 għalhekk jista' jsir disponibbli għal trasferiment.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/024 NL/Noord Holland u Zuid Holland, Diviżjoni 58 mill-Pajjiżi l-Baxxi)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[5], u b'mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[7],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema li jingħataw is-sensja minħabba bidliet strutturali maġġuri fix-xejriet kummerċjali dinjin dovuti għall-globalizzazzjoni u sabiex jiġu megħjuna fir-riintegrazzjoni tagħhom fis-suq tax-xogħol.(2) L-ambitu tal-EGF twessa’ għal applikazzjonijiet imressqa mill-1 ta’ Mejju 2009 biex jinkludi l-appoġġ għall-ħaddiema li jkunu sfaw qiegħda bħala riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fil-limitu massimu annwali ta’ EUR 500 miljun.(4) Il-Pajjiżi l-Baxxi bagħtu applikazzjoni biex jimmobilizzaw l-EGF, fir-rigward tal-qgħad fi tmien intrapriżi li joperaw fin-NACE Reviżjoni 2 Diviżjoni 58 (attvitajiet ta' pubblikazzjoni) fiż-żewġ reġjuni NUTS II kontigwi Noord Holland (NL32) u Zuid Holland (NL33) nhar it-30 ta' Diċembru 2009 u ssupplimentawh b'tagħrif addizzjonali sal-31 ta' Mejju 2010. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex tuża l-ammont ta' EUR 2 326 459.(5) Għaldaqstant għandu jiġi mmobilizzat l-EGF sabiex tiġi pprovduta kontribuzzjoni finanzjarja għall-applikazzjoni mressqa mill-Pajjiżi l-Baxxi.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 2 326 459 f'approprjazzjonijiet għall-impenji u għall-ħlasijiet.Artikolu 2Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406 tat-30.12.2006, p. 1.[3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393 tat-30.12.2006, p. 1).[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C […], […], p. […].